Diari Oficial de la Generalitat Valenciana


Sumari del DOGV 6907, del 21-11-2012 (2012/10342)

RESOLUCIÓ de 16 de novembre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament de Benisuera per a l'atorgament d'una nova autorització de taxi.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6907

Data del DOGV
:   21-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10541


Data del document
:   16-11-2012

Organisme emissor
:   Conselleria de Presidència

Tipus de document
:   Resolució

Descriptors 

:   * taxi

RESOLUCIÓ de 16 de novembre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació del conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament de Benisuera per a l'atorgament d'una nova autorització de taxi. [2012/10718]  
L'Agència Valenciana de Mobilitat i l'Ajuntament de Benisuera han subscrit, després de la tramitació prèvia reglamentària, el 16 d'octubre de 2012, el conveni pel qual s'instrumenta l'encàrrec de gestió a l'Ajuntament de Benisuera per a l'atorgament d'una nova autorització de taxi.  
En compliment del que establix la clàusula desena del conveni, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1026/2012, i que figura com a annex d'esta resolució.  
  
  
València, 16 de novembre de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Conveni pel qual s'instrumenta l'encàrrec de gestió de l'Agència Valenciana de Mobilitat a l'Ajuntament de Benisuera per a l'atorgament d'una nova autorització de taxi  
Benisuera, 16 d'octubre de 2012  
  
Reunits  
D'una banda, Isabel Bonig Trigueros, presidenta del Consell d'Administració de l'Agència Valenciana de Mobilitat, fent ús de la facultat atribuïda en l'article 15.1 d) de l'Acord del Govern Valencià pel qual s'aproven els Estatuts de l'Entitat de Transport Metropolità de València.  
I d'una altra, María Milagro Micó Cuquerella, alcaldessa en funcions de l'Ajuntament de Benisuera, facultada expressament per a este acte per Acord del Ple de 9 de maig de 2012.  
Ambdós parts intervenen en nom i representació de les respectives entitats i en exercici de les competències que els estan legalment atribuïdes i es reconeixen mútuament i recíprocament legitimitat i capacitat suficient per a formalitzar este encàrrec de gestió, a l'efecte del qual  
  
Exposen  
I. Que la Llei 6/2011, d'1 d'abril, de la Generalitat, de Mobilitat, de la Comunitat Valenciana, atribuïx, en l'article 44, a la Generalitat l'exercici de les competències administratives amb relació al servici de taxi a través de l'Agència Valenciana de Mobilitat i poden encomanar-se estes competències als ajuntaments en virtut del que establix el punt 5 del referit article 44.  
II. Que l'Ajuntament de Benisuera ha manifestat el seu interés a atorgar una nova autorització de taxi, i disposa, a més, dels mitjans materials i humans necessaris per a l'exercici de les dites competències dins del seu terme municipal.  
III. Que per raons d'eficàcia ambdós parts estimen oportú que el procediment per a l'atorgament, si és el cas, d'una nova autorització de taxi l'efectue l'Ajuntament de Benisuera, per a la qual cosa subscriuen el present conveni d'encàrrec de gestió a l'empara del que establix l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i que es regirà per les següents  
  
Clàusules  
  
Primera. Objecte del conveni d'encàrrec de gestió  
És objecte del present conveni l'encàrrec de gestió de la competència per a l'atorgament de llicència de taxi a Antonio Miró Fayos, autorització de taxi adaptat a persones amb mobilitat reduïda per part de l'Agència Valenciana de Mobilitat a l'Ajuntament de Benisuera.  
  
Segona. Abast de l'encàrrec  
L'encàrrec inclou l'execució de totes aquelles actuacions que siguen necessàries per a l'atorgament d'una autorització de taxi amb residència al municipi de Benisuera.  
Queda fora de l'abast de l'encàrrec de gestió l'emissió de la corresponent targeta de transport associada a l'autorització, que serà efectuada per l'Agència Valenciana de Mobilitat, així com la seua gestió ordinària (visats, suspensions...).  
  
Tercera. Mitjans materials i humans  
L'Ajuntament de Benisuera aportarà els mitjans materials i humans necessaris per a l'execució de l'encàrrec de gestió, i correspon, així mateix, a l'òrgan municipal escaient la resolució dels expedients que es tramiten a l'empara de l'encàrrec.  
  
  
Quarta. Normativa aplicable per a l'execució de l'encàrrec   
Per al dictat i execució dels actes administratius derivats de la gestió de les competències encomanades, s'haurà d'aplicar la Llei 6/2011, de la Generalitat, de Mobilitat, de la Comunitat Valenciana, i la normativa reglamentària d'aplicació.  
  
Quinta. Assessorament tècnic  
En aquells casos en què l'Ajuntament de Benisuera necessite l'assessorament tècnic o jurídic per a l'exercici de les competències encomanades, la Unitat del Taxi de l'Agència Valenciana de Mobilitat prestarà el seu suport a les unitats administratives municipals que així ho requeriren.  
  
Sexta. Vigilància i interpretació del conveni  
Correspon a la Unitat del Taxi de l'Agència Valenciana de Mobilitat la vigilància de l'adequada execució de l'encàrrec de gestió. En este sentit, la dita unitat podrà demanar la informació que necessite per a esta funció i consultar en qualsevol moment els expedients que tramite l'Ajuntament.  
Per a la interpretació del conveni, així com per a la resolució dels possibles conflictes que pogueren plantejar-se, es crearà una comissió paritària a l'efecte, que estarà presidida pel director o per la directora de l'Agència Valenciana de Mobilitat o membre del personal de l'Agència en qui delegue.  
  
Sèptima. Vigència del conveni  
El present conveni se subscriu per un període de dos anys o fins al compliment dels seus fins, si açò succeïx abans. No obstant això, podrà ser denunciat per qualsevol de les parts amb un termini de preavís de dos mesos, com a mínim.  
  
Octava. Naturalesa i règim jurídic  
El present conveni té naturalesa administrativa i es regirà pels seus propis termes i condicions, així com pel que establix l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Novena. Jurisdicció competent  
Donada la naturalesa administrativa del present conveni d'encàrrec de gestió l'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts durant la seua execució.  
  
Deu. Publicació  
El present conveni d'encàrrec de gestió serà objecte de publicació en el Diari Oficial de la Comunitat Valenciana en els termes que preveu la normativa aplicable.  
I en prova de conformitat, ambdós parts subscriuen este encàrrec de gestió, en quatre exemplars, en el lloc i la data indicats en l'encapçalament.  
  
Per l'Agència Valenciana de Mobilitat,  
Isabel Bonig Trigueros  
  
Per l'Ajuntament de Benisuera,  
María Milagro Micó Cuquerella